Motorcyklens normale ansvars- og kaskoforsikring dækker ikke personskader hos føreren af motorcyklen, i dette tilfælde din mand. (Du er derimod dækket, hvis du sidder med bagpå som passager – sådan er reglerne).   Din mand kan selv have en ulykkesforsikring, der dækker, hvis han får varige mén af et styrt med motorcyklen. Behandlingsudgifter efter en ulykke kan også være dækket. Du skal være opmærksom på, at det kan være nødvendigt at udvide forsikringen for at få fuld erstatning i forbindelse med skader, som sker under kørsel på en motorcykel.   En ulykkesforsikring dækker fx ikke manglende løn og erhvervstab. Hvis han ønsker at sikre sig yderligere, kan han tilkøbe en førerforsikring til motorcykelforsikringen.